
nappali képzésen: 2 óra/hét
levelező képzésen: 12 óra/ félév

kollokvium

	Tantárgy feladata és célja:
A polgári jog alapfogalmaival és területeivel a hallgatók a civilisztikai tudományterület alapozása során az alapképzésben már megismerkedhettek. Az egy szemeszteren át tartó polgári és társasági jogi oktatás célja a klasszikus magánjogi ismereteken túl a speciális kötelmi jogi, felelősségtani ismeretek megismerése és elsajátítása. A képzés elsősorban az elméleti alapozásra és a tételes joganyag elsajátítására fektet hangsúlyt, ugyanakkor érintjük a bírói gyakorlatot is. A speciális kötelmi jogi és felelősségtani területek körében a hallgatók részleteiben is megismerkednek a kötelmi jog alapvető jogintézményeivel, mint a képviselet, a jognyilatkozatok, a csonka kötelmek, a szerződési jog rendszerével, a szerződéskötés specifikumaival, a szerződés megerősítésével, a teljesítéssel, a szerződés érvénytelenségének eseteivel, azok jogkövetkezményeivel, a szerződésszegés fogalmával, fajtáival és jogkövetkezményeivel, a szerződés módosításával és megszüntetésével. A felelősségtan keretében az általános alakzaton túlmenően az egyes speciális felelősségi formák kerülnek bemutatásra. 
A társasági jogi részben, a hallgatók alapképzésben elsajátított alapvető ismereteire építve, kerülnek bemutatásra a speciális, elmélyültebb tudást igénylő jogkérdések, mint a munkáltatói jogkör gyakorlása a gazdasági társaságok esetében, a munkaszerződés megkötésére és tartalmának kialakítására vonatkozó szabályok, a munkaszerződés hitelezői szempontból való vizsgálata. Részletesen átvesszük a vezető tisztségviselőre és cégvezetőre vonatkozó társasági jogi és a vezető állású munkavállalóra vonatkozó munkajogi szabályokat, annak érdekében, hogy a hallgatók megértsék, mi a viszonya a két törvénynek egymáshoz e körben. A fókuszban a felelősségi kérdések, az ellenőrzésre és számonkérésre irányuló szabályok, valamint az, hogy hogyan hat társasági jogi tisztség létesítése, megszűnése a vezető tisztségviselői feladatellátásra vonatkozó munkaviszonyra. Kitérünk a párhuzamosan futó összeférhetetlenségi szabályok értelmezésére és megszegésének következményeire. A tananyag részleteiben kitér a részvénytársaságok munkaviszonyban álló vezető tisztségviselőinek ún. nem független statusára, ennek társasági jogi jelentőségére, illetve a felügyelőbizottságok munkavállalói tagjainak különleges társasági jogi helyzetére. Az alapokra építve megismerkednek a hallgatók a munkavállalók helyzetével, jogaival a csődeljárásban, valamint jogaikkal, védelmükkel, hitelezői helyzetükkel a jogutód nélküli megszűnési eljárásokban.


Fejlesztendő kompetenciák:
tudás: T10, T19, T20
képesség: K2, K3, K9, K11, K12
attitűd: A1, A2, A11
autonómia és felelősség: F4, F5, F7

	Tantárgy tematikus leírása:


	1. A kötelem. A jognyilatkozatok. A képviselet. A képviselet általános szabályai. Ügyleti képviselet. A képviselet egyes sajátos esetei. 
2. A kötelem tárgya és tartalma, a szolgáltatás. A kötelem teljesítése. Csonka kötelmek. A kötelem megszűnése. Az elévülés. 
3. A szerződés. A szerződési jog alapelvei. A szerződés megkötése és értelmezése. A szerződés megerősítése és módosítása. A szerződés megszüntetése.
4. Az érvénytelenség. Semmisség és megtámadhatóság. Az érvénytelenségi okok. Az érvénytelenségi okok. Az érvénytelenség jogkövetkezményei. A szerződés hatálya. Hatálytalanság.
5. A szerződés teljesítése. A szerződésszegés általános szabályai. Szerződésszegésért fennálló kártérítési felelősség. A kötelezett késedelme. A jogosult átvételi késedelme. 
6. Hibás teljesítés. A hibás teljesítés általános szabályai. Kellékszavatosság. Jogszavatosság. A hibás teljesítés különös szabályai. A szerződésszegés egyéb esetei.
7. Elhatárolási kérdések. Kontraktuális és deliktuális felelősség. A kártérítési felelősség általános szabálya és közös szabályai. 
8. A kár megtérítésére vonatkozó szabályok. Felelősség fokozott veszéllyel járó tevékenységért.
9. Felelősség más személy által okozott kárért. Felelősség vétőképtelen személy károkozásáért. Felelősség közhatalom gyakorlásával okozott kárért. 
10. Felelősség az épületkárokért. Felelősség az állatok károkozásáért. Kártalanítás jogszerű károkozásért.
11. Munkáltatói jogkör gyakorlása a gazdasági társaságok esetében, különös figyelemmel a gazdasági társaság szervezetrendszerére. Munkaszerződés kötése az előtársasági létszakban. A jó erkölcsbe ütköző munkaszerződés társasági jogi aspektusból.
12. A személyes közreműködés és a munkaviszony elhatárolása. A személyes közreműködés társadalombiztosítási vonatkozásai. 
13. A munkaviszonyban álló vezető tisztségviselő társasági jogi és munkajogi helyzete. felelősségi kérdések, felelősségrevonási eljárások. A társasági jogi és munkajogi kötelem létrehozása, megszüntetése, ezek egymásra hatása. A részvénytársaságok ügyvezetése és a munkajogi kérdések. A cégvezető felelőssége és munkajogi helyzete.
14. A felügyelőbizottság tagjainak jogviszonyai, a munkaviszony és fb. tagság. Felelősségi kérdések. A munkaviszony és fb. tagság összefüggései. A munkavállalók helyzete a csődeljárásban, a felszámolásban, a kényszertörlési eljárásban és végelszámolási eljárásban. Részletszabályok

	Félévközi számonkérés módja és értékelése:
A félév során egy prezentáció elkészítése szükséges, a tárgy előadójával egyeztetett tématerületen. 
Gyakorlati jegy / kollokvium teljesítésének módja, értékelése:
Írásbeli vizsga, amelynek az eredménye ötfokozatú értékeléssel történik.
Elégtelen: 50% vagy annál kevesebb
Elégséges: 51 – 63 %
Közepes: 64 – 76 %
Jó: 75 – 87 %
Jeles: 88 – 100 % 
A sikeres prezentáció 10%-os mértékben számítható be az értékelésbe. 

